दो साल में रिपेयर के लिए दो महीने नहरबंदी, फिर भी लगे गंदगी के ढेर
पिछलेदो साल में नहरी विभाग पांच बार नहरबंदी कर चुका है। दो महीने तक लोगों को पानी की सप्लाई नहीं मिली। नहरबंदी का एक ही कारण बताया गया कि रिपेयर का काम चल रहा है। रिपेयर के नाम पर नहरबंदी तो कर दी गई लेकिन इसमें जमीनी सच्चाई यह थी कि विभाग के पास फंड ही नहीं था, इस स्थिति में नहर की रिपेयर तो दूर इसमें पड़ी गंदगी मिट्टी तक को साफ नहीं किया जा सका।
पिछले ढ़ाई साल से विभाग को किसानों ने नहरी पानी इस्तेमाल करने की एवज में फीस ही जमा नहीं करवाई जो करीब साढ़े 12 करोड़ बनती है। वहीं सरकार की तरफ से भी नहरी विभाग को नहरों की मरम्मत के लिए पैसा जारी किया जा सका है। इस स्थिति में बठिंडा शहरी क्षेत्र में करीब 10 किलोमीटर नहर गंदगी से भर चुकी है, गाद के सात फुट ढेर नहर के किनारों तक गए है। नहर के कमजोर किनारे तबाही का कारण बन सकते हैं। इसका सीधा असर शहर की तीन लाख आबादी पर पड़ेगा। 90 फीसदी आबादी नहरी पानी पर निर्भर है जबकि डेढ़ लाख आबादी नहर के किनारे स्थित इलाकों में रहती है।
नहरी पानी की सप्लाई के लिए विभाग की ओर से किसानों से हर एकड़ के लिए 50 रुपए लिए जाते हैं। मगर वह भी किसानों की तरफ से विभाग को पिछले ढाई साल से जमा नहीं करवाया गया। जिसकी राशि 12.5 करोड़ रुपए बकाया है। जबकि विभाग के अनुसार उनको हर साल किसानों की तरफ से जमा करवाए जाने वाले मामले की राशि 5 करोड़ बनती है। वहीं बठिंडा नहर के 200 किलोमीटर एरिया के अधीन आते 350 गांवों के 6.75 लाख एकड़ रकबा नहरी पानी की सप्लाई के लिए जाता है। अगर विभाग की ओर से मामला देने पर कार्रवाई की जाती है तो किसान धरना लगा देते हैं। दूसरी तरफ इसको लेकर किसानों का कहना है कि उनको नहरी पानी की सही सप्लाई होने के साथ साथ सफाई भी समय पर नहीं की जाती।
दो साल में हुई नहरबंदी
{3मार्च 2015 से 17 मार्च 2015 तक 15 दिनों के लिए नहर की सफाई करने।
{12 अप्रैल 2015 से 26 अप्रैल 2016 फसल की कटाई को लेकर।
{13 मार्च से 31 मार्च 2016 तक फसल कटाई नहर की सफाई के लिए।
{ 3 अगस्त 2016 से 3 सितंबर 2016 तक बारिश ज्यादा होने को लेकर।
{14 अक्टूबर 2016 से 21 अक्टूबर 2016 तक 8 दिनों के लिए नहर टूटने के कारण।
नहर में कचारा भरा हुआ है।
600 करोड़ से ज्यादा चाहिए नहर पक्की करने के लिए
नहरको पक्का करने के लिए 600 करोड़ रुपए से ज्यादा की राशि चाहिए। क्योंकि नहर के एक किलोमीटर एरिया को पूरी बजरी आदि के साथ पक्का करने के लिए 2.5 करोड़ रुपए चाहिए। जो बठिंडा एरिया के अधीन आने वाले 200 किलोमीटर के लिए 600 करोड़ रुपए से भी ज्यादा की राशि चाहिए। जबकि बठिंडा नहर को पक्का करने के लिए 12 नवंबर 2013 को लोकसभा चुनावों से पहले डिप्टी सीएम सुखबीर सिंह बादल ने नींव पत्थर भी रखा था। जिसका अभी तक काम भी शुरू नहीं हुआ। यहां तक कि विभाग भी कई बार एस्टीमेट बनाकर भेज चुका है। जिसके लिए कोई फंड जारी नहीं हुआ।
रिपेयर के लिए रखा नींव पत्थर।
कई बार एस्टीमेट बनाकर भेजा है फंड जारी नहीं हुआ
^नहरकी रिपेयर के लिए कई बार एस्टीमेट बनाकर भेजा है। मगर अभी तक फंड जारी नहीं हुआ। वहीं किसानों ने भी ढाई सालों से मामला जमा नहीं करवाया। पैसे मिल जाएं तो वह छोटी मोटी रिपेयर करवा सकते हैं। बाकी सारा काम फंड पर ही निर्भर है।| इंजीनियरउपकरण पाल सिंह, एक्सईएन, नहरी विभाग।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva